khistorydata/jeongjo-sjw-relations huggingface dataset:
정조 24년
庚申二月二十八日辰時上御明政門迎鑾儒生試取入侍時行右承旨李魯春左副承旨徐有聞右副承旨曺錫中同副承旨柳憲周記事官洪奭周假注書呂東植記注官金景煥承膺祚檢校直提學李晩秀以次侍立訖通禮跪啓外辦上具翼善冠衮龍袍乘輿出交泰門永淸門至明政門降輿陞座命試官行禮領議政李秉模知敦寧李秉鼎輔德金羲淳副司直金履喬以次入就拜位與儒生行四拜禮訖以次進伏訖命書榻敎曰試官李冕膺尹光顔韓致應代兵曹判書趙鎭寬兵曹參知南履翼副修撰曺允遂爲之又命書榻敎曰都承旨李集斗先入侍後謝恩賤臣承命出傳行都承旨李集斗進伏秉模進奏曰連日勞動之餘今又侵早殿座聖體若何上曰一樣矣秉模曰寢睡水剌之節若何上曰夜氣甚熱不能穩睡矣秉模曰慈宮氣候其間益臻平復乎上曰與前一樣矣秉模曰臣於試役實難冒當而親臨殿座承候爲重不敢不入來矣錫中讀奏儒生入門三百五十九人命入懸題紙秉鼎鎭寬擎懸題紙進伏命書御題曰受天之祜四方來賀賦限午正仍命懸題敎曰右副則仍留試所試官則權退待捧券數軸後來詣春塘臺也通禮跪啓禮畢上降座乘輿入明政門永淸門敎曰承史詣閤於萬八門外而承旨一員則守廳可也由交泰門還內少頃改具平戎服出萬八門延和門明光門靑陽門詣春塘臺降輿陞座試官兵曹判書趙鎭寬行護軍申大顯申大謙柳孝源都摠都事金植以次陞殿進伏命書榻敎曰試射試官行護軍申應周吳毅常安橚行副護軍金益彬閔光升加差下又敎曰都承旨與安橚及摠郞一人進去不老門左副承旨與摠使及宣傳官一人進去丹楓亭分所試取修正試記以來也仍命試射至午時命書傳敎曰政官牌招開政命書榻敎曰科次入侍賤臣承命出傳以秉模等偕入進伏命入試券仍命秉鼎鎭寬等分考考券訖命書傳敎曰太學迎鑾上舍生製述居首三中進士趙亨基直赴殿試三下一進士金用默直赴會試三下生員沈鍈給二分次上進士李明鎬生員李在修各紙一卷賜給上曰入格儒生待令出榻敎賤臣承命出傳秉模曰向以北關海弊事自備局嚴關査問於道臣矣屢次査報終欠別白而該營則初無別卜定年例卜定亦爲比前減數云爾則雖不可遽勘道臣道臣旣不犯科則必有守令憑藉營貿而誅求者如其不然傳聞豈至狼藉乎職在旬宣宜不敢以姑不被勘一日弛心使之限在任連加周察摘發論報以贖前此査報不能明的之愆至於本道行部所重在於奉審而近聞以査事之未及究竟尙未爲之云極爲未安嚴飭發巡何如上曰依爲之出擧條仍命試官先退修入榜目試射訖命頒賞上曰入格儒生入侍出榻敎賤臣承命出傳進士趙亨基進伏命奏姓名敎曰爾年幾何亨基曰三十九歲矣上曰爾父屢中應製矣今何爲久不應科乎亨基曰方在草土中矣上曰爾爲誰族亨基曰全羅監司趙宗鉉之遠族也進士金用默生員沈鍈李在修以次進奏姓名訖命退錫中曰儒生中李明鎬則以其家遠之故未及待令矣上曰賞格則自政院頒給也行左承旨李益運與試官行護軍李得濟等自南小營試所入來進伏命益運出去頒賞訖命書榻敎曰明日訓鍊院柳葉箭試所承旨則右承旨進去試官則摠戎使申大謙行護軍申應周行副護軍金益彬宣傳官李身敬李栻爲之南別營鳥銃試所承旨則右副承旨進去試官則壯勇大將申大顯行護軍吳毅常行副護軍安橚宣傳官李格李東善李膺福僉知金守基爲之南小營承旨試官以今日承旨試官仍爲之益運曰明日御將當爲試官而本廳私習相値何以爲之乎上曰明日南小營試官御將代禁軍別將進去出榻敎頒賞訖上降座乘輿入靑陽門由明光門延和門入萬八門還內承史以次退出
정조 24년
行都承旨李集斗坐行左承旨李益運坐行右承旨李魯春坐左副承旨徐有聞坐直右副承旨曺錫中坐同副承旨柳憲周坐直注書洪奭周仕金啓溫病假注書呂東植仕直事變假注書李泳夏
정조 24년
藥房都提調李時秀提調李秉鼎副提調李集斗啓曰日吉辰良祗謁廟宮百祥護羽旄之儀萬姓瞻溫文之姿和風慶雲天人叶應泰山磐石宗社增鞏歡欣蹈舞帀域同情伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 24년
曺錫中以都摠府言啓曰今日入直內三廳武兼禁軍及軍兵等中日習射請出標信傳曰知道
정조 24년
李魯春啓曰行大司憲李城輔執義張至冕在外掌令趙彦哲李東埴持平李敬臣李基慶牌不進監察茶時之意敢啓傳曰知道
정조 24년
傳于柳憲周曰同副承旨入侍
정조 24년
李魯春啓曰正言愼性眞鄭時善引避退待已至多日尙未處置事甚未安大司諫兪漢寧司諫高宅謙獻納南惠寬牌不進憲府除在外外未肅拜呈告人員竝卽牌招以爲處置之地何如傳曰允
정조 24년
以掌令趙彦哲李東埴持平李敬臣李基慶牌不進罷職傳旨傳于李魯春曰只推
정조 24년
吏曹口傳政事司饔副提調單李彦植
정조 24년
傳于李集斗曰政官牌招開政
정조 24년
以京畿監司徐鼎修狀啓薦新生蛤限內不得封進惶恐待罪事
정조 24년
傳于徐有聞曰勿待罪事回諭
정조 24년
以咸鏡監司具㢞狀啓德源府民家失火恤典分給事傳于李益運曰方春失所矜悶嚴飭邑倅拔例顧助期於斯速奠接其中殘戶及無依之類公私役着根間勿侵事回諭
정조 24년
以水原留守徐有隣狀啓春牟留庫中四百石特許加分令廟堂稟處事
정조 24년
傳于李益運曰依狀請施行事回諭
정조 24년
曺錫中以兵曹言啓曰同知中樞府事文鳳翼尹元柱五衛將金始東慶熙宮衛將池海達俱以在外上來無期五衛將韓應儉身病猝重呈狀乞遞竝改差加設五衛將鄭櫶兪漢翼已爲肅拜加設僉知中樞府事李元國金相衡姜世佑韓宗澄康弼述柳世誠金瑜張後宅李徵燦金福昌韓瓘李養利趙景良金夏興金宗烈張漢輔安景大白興兌張後奕金春福李徵翰洪渭濱李亨泰韓德朝朴昌休朴昌潤崔福祖金夏彬安春彬朴宗五洪命績朴鼎彬李德齡張時泳金光五李長馥田景泰朴重和金埈金甲振朴蕡朴薸安宗杰李範尹景斗英金煌鄭尙玉朴就亨洪相福或肅拜或老難肅拜或在外竝減下何如傳曰允
정조 24년
曺錫中以兵曹言啓曰今月二十九日各廳堂下武臣朔試射時身病及呈辭人等退試次姑爲懸頉以入之意敢啓傳曰知道
정조 24년
曺錫中以壯勇營言啓曰本營左司屬後哨軍兵等今已準二朔立番來三月初一日放送之意敢啓傳曰知道
정조 24년
曺錫中以御營廳言啓曰鷹峰西邊諸麓未盡植松處及惠化門外貞陵近處山麓橡實待其當節更加種植事昨春已爲草記蒙允矣來三月初二日爲始播植之意敢啓傳曰知道一從前令尹之規模可也
정조 24년
李魯春以義禁府言啓曰江原監司南公轍狀啓內橫城縣監鄭來升罪狀令攸司稟處事啓下矣鄭來升以兼營將守令時在任所云依例發遣府羅將差兼官交代後拿來何如傳曰係是宥旨前事分揀可也
정조 24년
柳憲周以工曹言啓曰世子宮每朔日供上黃毛依例封進之意敢啓傳曰更待下敎可也
정조 24년
庚申二月二十九日辰時上御誠正閣藥房入診同副承旨入侍時藥房都提調李時秀提調李秉鼎副提調李集斗記事官洪奭周記注官金景煥承膺祚同副承旨柳憲周醫官柳光翼金孝儉李敬培李惟鑑鄭允僑玄必采以次進伏訖時秀等曰勞動之餘聖體若何上曰一樣矣時秀曰寢睡水剌之節若何上曰連以房堗之太溫不能着睡矣時秀曰臂部症候其間果何如上曰有時乎發而亦不大段矣時秀曰此不可不趁早診治矣上曰何必診候乎時秀曰王大妃殿氣候若何上曰一樣矣時秀曰惠慶宮氣候若何而手部腫處今已完合乎上曰氣候一樣而腫處姑未完合矣時秀曰滯候則今已夬復乎上曰漸臻平復矣時秀曰醫官方待令使之入診何如上曰置之上曰廚院副提擧之輪日晨役必以爲難今旣以承宣中二人例兼則似爲便好而都承旨亦副提擧也監膳時兼進亦好矣承旨李集斗曰臣旣兼進則他提調不必入來而他副提調進去時旣不得兼行提調之事則提調一員自當進去矣上曰然矣秉鼎曰臣方待罪廚院故敢達矣副提調一員旣有宗班差出之敎而宗班中無可爲之人矣上曰予亦已思之矣李彦植無異宗班當爲之矣仍命書榻敎曰廚院副提調姑未差出之一窠同敦寧李彦植令該曹口傳啓下秉鼎曰正月初一日東宮初次供上時副提調姑未啓下故臣以提擧初當擧行不勝榮幸矣上曰然乎其時郞官則有賞典而卿之擧行則予未及知之矣敎時秀曰拜表當以何間爲定云乎時秀曰姑未定期且會同尙未爲之而壇享誓戒纔過故會同欲於壇享後爲之云矣上曰然則過壇享後從近爲之行期則從便商量好矣求請與京盤纏間何以爲之云乎時秀曰此亦姑未定矣上曰求請必爲外邑之弊須以不貽民弊之道從好爲之也命書榻敎曰禮房承旨馳詣宗廟景慕宮奉審摘奸以來時秀曰我殿下一動靜一辭令皆將爲萬世法況自今年尤當益加聖念而獨於禁令一事殿下固已明知其萬萬不可而猶且堅定聖意牢拒群情不但大有關於目下義理與倫綱實非所以垂範之道雖以昨日大司諫兪漢寧上疏批旨言之一切懲討隄防之言擧歸之於讒諂輕儇此固群下不誠之罪而在聖上恢張聽納之道惟當觀其言之當否而取舍之近日諸臣收禁之請殿下亦豈曰不當乎今乃不惟不賜開納直以讒諂輕儇之目一例加之以今委靡庸懦之俗若因殿下此敎而遂致退縮畏怯凡係懲討隄防更不敢開口陳說則當此義理日晦之時其爲世道人心之憂當如何哉臣旣有所懷不敢不仰奏矣秉鼎曰諫長疏本臣雖未及得見而聖批句語或有過中處俄與大臣有所酬酢而大臣今旣陳奏臣適忝叨經筵亦豈敢默無一言乎批旨句語中大臣所達外關心於推考遞差等句語恐欠於大聖人辭不迫切之義近日群下之荏弱恇怯或恐被罪者固多有之而如是爲敎則自歸於患得失之科豈不有傷於禮使之道乎因此而懲討之論擧皆囁嚅則當此義理隄防蕩然壞盡之時尤切寸忱之憂愛伏望竝留聖意焉上曰凡於絲綸對題不欲做看題之句卽予一副素戒今之所謂懲討隄防之弊習果不近於讒諂輕儇而朝著之間又無推遞關心之人則伊日批旨卽題外說話何必改爲而若與批中云云有一毫近似是豈諺所謂呼瞽稱正之渾享語法乎卿等之言是矣其批中關心以下七字於是乎以下三十一字刪去之意令注書懸錄於堂后日記可也出擧條仍敎曰兪漢寧則以言路爲言故不得不賜批而昨日李龜雲又呈一疏而遣辭無異涉禁如此之疏豈可捧納乎設有可言之事發啓則發啓而已庭請則庭請而已迭出紛呈欲避涉禁之名而自歸涉禁之科究其意則甚於涉禁矣同副今亦登筵而以其新入生疎也故姑爲寬恕若或更爲此習更呈此疏則其罪合置何辟以此意遍爲申飭于院中也集斗曰再昨日迎鑾儒生試取傳敎中庭試外之外字右副承旨曺錫中承書時誤以後字書之原傳敎中改書頒布何如上曰依爲之出擧條命書榻敎曰惠慶宮進服蔘苓白朮散五貼製入仍命退諸臣以次退出
정조 24년
行都承旨李集斗坐行左承旨李益運坐直行右承旨李魯春病左副承旨徐有聞坐右副承旨曺錫中坐直同副承旨柳憲周坐注書洪奭周仕金啓溫病假注書呂東植仕直事變假注書李泳夏仕
정조 24년
曺錫中啓曰大司憲李城輔執義張至冕在外掌令趙彦哲李東埴持平李基慶李敬臣牌招啓辭未下監察茶時之意敢啓傳曰知道
정조 24년
李集斗啓曰禮曹參判除拜後過三日不爲出肅依定式推考警責仍卽牌招察任何如傳曰允
정조 24년
李集斗啓曰吏曹判書徐龍輔參判李書九參議洪樂游牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判竝更卽牌招何如傳曰參議只推與參判更爲牌招而此是畿內老人推恩政事下批也狀啓來到之後豈可踰日以此分付可也
정조 24년
有政吏批判書徐龍輔參判李書九牌不進參議洪樂游進行都承旨李集斗進啓曰判書徐龍輔參判李書九竝牌招不進小臣獨政未安何以爲之敢稟傳曰只出緊任以尹載僖爲戶曹正郞
정조 24년
兵批判書趙鎭寬進參判尹光普入直進參知李秉喆病參知南履翼病右副承旨曺錫中進以李翊模徐有和爲同知徐宗宅尹興商朴麟杓鄭寅達申英澤李億麟呂光點李弼謙扈鳳翼尹應貞金弘弼金德信吳彦哲李繼蕃韓鳳儀李哲模黃琳趙守寬李道恒金處和具必道尹光璧權沂李會徵柳重基張澲尹順憲李弘中韓師周鄭最慶徐光修李審崔寬李埰李溟翼李碩顯郭濟億李碩宗李正震金錫弼李道賓趙文彩權以維沈啓良禹鼎九許岱朴宗運辛時範李廷錫李延煥辛運範尹東瑞沈塯楊重垣趙重璟安垕方珠申曦權世善宣景淑張晤金德鍊方載重尹橚金景瑞李瑞日黃齊顔金弼夏金守堅成夢齡呂得濟金德佐任根崔垙李春郁吳後伯崔齊崑尹處任河浹姜亥成金鳳五爲僉知李昌會朴明煥朴盈源黃杞爲五衛將李守泰爲慶熙將權聖彦康萬齡爲守門將元永甲爲楊花別將僉知尹昇東任聖說副護軍尹光絅竝單付
정조 24년
吏批再政以林性運爲景慕宮令
정조 24년
以忠淸監司金履永狀啓扶餘縣監韓百衍謂有身病連呈辭狀撤歸本家不得已罷黜事傳于曺錫中曰令該曹口傳差出待下批卽爲下送
정조 24년
假注書閔德基狀啓臣於今月二十四日敬奉聖諭二十七日酉時馳到懷德縣外南面性潭里傳諭于右贊成宋煥箕處是白乎則以爲臣頃於旅店中以區區情勢有隘蹙之端猥陳短章冀蒙體諒而遞歸田廬秪俟逋慢之誅玆者史官遠臨傳宣聖批辭意隆摯有踰常例實非賤臣所敢承當揆分悚恧益無容措也殘骸危喘幸免顚沛獲覩慶禮粗伸微誠者亦莫非聖恩攸曁從今只當自勵以塵刹之報而已云矣故臣今方復路緣由馳啓爲白臥事是良厼詮次善啓向敎是事
정조 24년
傳于柳憲周曰贊成則家在湖中其孫勢將往來供職而贊善之在驪上者其子若於近地齋郞相換則公私俱便令該曹口傳啓下計仕則用見職之仕之意分付
정조 24년
吏曹口傳政事以柳台佐爲扶餘縣監典設別檢李敎源寧陵參奉張瀚相換
정조 24년
徐有聞以禮曹言啓曰毓祥宮展拜每年季春稟定事曾有先朝受敎矣展拜吉日以何間推擇乎敢稟傳曰晨起待晴行禮於眞殿今月孺慕尤難自抑若以先朝聖心爲心則雖今日欲爲展禮而旬前初七日以前齋戒相値八九日毓祥宮忌辰坐齋旬前咸興永興兩本宮衣幣香燭親傳與齋宿相値又其後當行陵謁矣勢將於其後始可拜宮以此知悉更稟可也
정조 24년
曺錫中以兵曹言啓曰內吹近仗軍士鳥銃入格別單判付內依書下施賞後草記卿之所奏聞之忠贊衛不入於試射云分付戶曹各米三斗分給事命下矣謹依判付內吹盧昌郁等五名近仗軍士朴福大等五名處各木一疋施賞而忠贊衛李大得等六人處各米三斗分給事分付戶曹之意敢啓傳曰知道
정조 24년
曺錫中以訓鍊都監言啓曰本局分授內山社稷後麓仁旺山北岳下麓洗心臺諸處及外山鞍峴東邊諸處今三月初二日爲始植松之意敢啓傳曰知道
정조 24년
庚申三月初一日未時上御便殿左副承旨入侍時左副承旨徐有聞假注書呂東植記注官承膺祚記事官李存秀以次進伏訖上命書禮曹草記批答敎曰旬前後則連値齋日過陵幸後更稟事分付也仍命退承史以次退出
정조 24년
行都承旨李集斗坐左承旨未差行右承旨李魯春坐左副承旨徐有聞坐右副承旨曺錫中坐直同副承旨柳憲周坐直注書洪奭周仕金啓溫病假注書呂東植仕直事變假注書李泳夏仕
정조 24년
李魯春啓曰行大司憲李城輔執義張至冕在外掌令趙彦哲李東埴持平李基慶李敬臣牌招啓辭未下監察茶時之意敢啓傳曰知道
정조 24년
曺錫中啓曰來初五日朝參日次而國忌正日相値頉稟之意敢啓傳曰知道
정조 24년
曺錫中啓曰御營廳將官來言今日本廳軍兵日次私習云矣敢啓傳曰知道
정조 24년
李集斗啓曰行右承旨李魯春今日不爲仕進卽爲牌招何傳曰允
정조 24년
李集斗啓曰行左承旨李益運陳疏徑出原疏以國忌齋戒不得捧入矣卽爲牌招何如傳曰問于承宣略知委折之由於未徹之臺疏矣肅廟朝眼候因此而以是先朝諸臣不敢萌諸心發諸口於五十年間者到今何敢若此乎自李基慶疏捧入者今人太昧格例之致雖不深責豈可不一諭乎此後若有以此等事煩徹者當以先朝所施於諸臣之律施之政院知此勿捧仍傳曰李基慶疏留中者還下承宣臺臣疏取來一處付之火中
정조 24년
傳于柳憲周曰左承旨許遞前望單子待下批待開門牌招察任
정조 24년
以進賀兼謝恩正使金載瓚副使李基讓狀啓今月初六日高陽郡止宿初七日入城計料事傳于曺錫中曰初七日難以酬接自彼中來者卿等可以默會留宿畿營近處其翌日復命事回諭
정조 24년
李魯春啓曰正言愼性眞鄭時善引避退待已至多日尙未處置事甚未安大司諫兪漢寧司諫高宅謙獻納南惠寬傳旨未下憲府除在外外未肅拜及呈告人員竝卽牌招以爲處置之地何如傳曰允
정조 24년
以掌令李東埴趙彦哲持平李基慶李敬臣牌不進罷職傳旨傳于李集斗曰許遞
정조 24년
李集斗以吏曹言啓曰加設敦寧府都正李克永今已肅拜故仍爲減下之意敢啓傳曰知道
정조 24년
曺錫中以訓鍊都監言啓曰本局軍需自來不敷每當中旬與試射放之時所入賞格或請得取用或自戶曹待令矣今番則軍兵等試射放賞格依下敎以本局仙源庫所在布木推移貸用而木爲九同三十四疋布爲十五同三十疋矣在前如此之時兩南關西之休番射軍遼軍等木中移劃充補已多其例區劃一款令廟堂稟處何如傳曰今番皆欲不煩經費令該營施賞給代之方令廟堂今日內草記區劃可也
정조 24년
校理李之聃箚曰伏以正言愼性眞鄭時善臣等生長遐鄕未諳體例賓對有命冒沒登筵兩司新啓之際未及周旋不能同爲起伏至有承宣請推有損臺體滿心慙恧以此情蹤何可一刻晏然仍冒於臺次乎引嫌而退一時昧例雖緣生疎不可以此輕遞言官請正言愼性眞鄭時善竝命出仕取進止答曰省箚具悉處置事依施
정조 24년
庚申三月初二日辰時上御便殿右副承旨入侍時右副承旨曺錫中記事官洪奭周記注官金景煥承膺祚以次進伏訖上曰都監儀軌今已始役乎錫中曰姑未始役矣上曰日昨臺諫之以書院事陳疏豈成說乎禁令至嚴則雖儒生不可爲之況臺諫乎錫中曰掌令李東埴疏俄又到院而亦有涉禁句語不敢捧入矣上曰予亦豈欲使之緩於懲討而王言一出之後豈敢如是冒呈乎門將阻搪固非美事而旣已分付騎堂矣亦何可許其冒入乎錫中曰騎堂則不得見臺疏故只問其涉禁與否於兩司吏云矣上曰以再昨下敎之意更爲招諭兩司下吏及院吏而雖急於呈納豈敢以涉禁者謂之不涉禁乎轉相告知無敢犯禁而一或有犯切勿捧納如是而後義理可以益嚴矣仍命退承史以次退出
정조 24년
行都承旨李集斗坐行左承旨李魯春坐右承旨徐有聞坐直左副承旨曺錫中坐右副承旨申鳳朝坐直同副承旨柳憲周坐注書洪奭周仕直金啓溫病假注書呂東植仕事變假注書未差
정조 24년
李魯春啓曰行大司憲李城輔執義張至冕在外掌令二員持平二員未差監察茶時之意敢啓傳曰知道
정조 24년
傳于徐有聞曰禮房承旨馳詣懿昭墓奉審摘奸以來
정조 24년
傳于李魯春曰左承旨入侍
정조 24년
曺錫中啓曰事變假注書李泳夏身病猝重勢難察任今姑改差何如傳曰允
정조 24년
以大司諫兪漢寧司諫高宅謙獻納南惠寬牌不進罷職傳旨傳于李魯春曰只推
정조 24년
以修撰閔師宣牌不進罷職傳旨傳于徐有聞曰只推
정조 24년
承旨前望單子入之申鳳朝落點
정조 24년
曺錫中以都摠府言啓曰今日入直內三廳武兼禁軍及軍兵等當爲中日習射而懿昭墓忌辰祭齋戒相値不得爲之之意敢啓傳曰知道
정조 24년
徐有聞以禮曹言啓曰今三月初七日行大報壇祭享犧牲看品依定式本曹參判與本署提調當爲前期擧行而參判閔台爀未肅拜無以擧行令政院稟旨牌招以爲進去看品之地何如傳曰允
정조 24년
徐有聞以弘文館言啓曰本館下番闕直事甚未安應敎金銑副應敎尹序東副校理趙得永竝卽牌招以爲推移姑降入直之地何如傳曰允
정조 24년
徐有聞以成均館同知事行大司成意啓曰今三月初三日儒生課試當爲設行而大提學洪良浩以身病限內不得爲之之意敢啓傳曰過齋後更稟
정조 24년
曺錫中以備邊司言啓曰訓鍊都監草記本局今番試射放時賞格依下敎以本局仙源庫所在布木推移貸用而木爲九同三十四疋布爲十五同三十疋矣兩南關西休番射軍遼軍等木中移劃充補已多其例區劃一款令廟堂稟處爲辭而批旨內今番皆欲不煩經費令該營施賞給代之方令廟堂今日內草記區劃可也事命下矣關西木儲比他稍裕而連經使勅之餘不可以此等區劃更貽運輸之弊全羅左水營休番木十三同右水營休番木十三同合二十六同劃給則剩數爲三十餘疋而全同之內以疋計除或涉煩瑣儲此儲彼均爲公儲依此取來以爲移充之地該營試賞雖有木布兩色兩閫元無布儲竝以純木施行事分付該營及左右水營何如傳曰允
정조 24년
曺錫中以兵曹言啓曰今三月初六日大駕詣奉室行禮時侍衛及環衛軍兵當爲磨鍊而昨年三月訓局出番軍五哨大將率領墻外環衛七月西營北營軍餉色入直軍訓將率領排立挾輦軍連以金虎門入直軍四十名磨鍊槍劍軍置之矣今番則何以爲之乎敢稟傳曰步軍西營北營金虎門軍餉色步軍訓將都領環衛挾輦軍則以出番軍爲之可也
정조 24년
曺錫中以訓鍊都監言啓曰今三月初三日大報壇祭肄儀時因兵曹節目北營標下軍三十名軍餉色軍二十名北營入直別將白師誾率領拱北門外排立作門雜人馬一切嚴禁事畢後還入直所而竝待標信擧行之意敢啓傳曰知道
정조 24년
大司諫兪漢寧啓曰臣姿性骫骳言議巽軟本不合於淸朝耳目之任而忝叨諫長目今可言之急務有非時政官師之可比而莫借方寸之地則滿腔血懇無以上徹只以草草數語略有所臚列於乞免之章仰勉聖人來諫之德下規群工含默之風而第恨其不得明白直截有愧古人盡言不諱之義矣及承批旨誨責截嚴有非人臣所敢承聆者幸因大臣重臣啓沃之效便卽抺下句節則今不敢追提更陳而臣之滿心慙惶何敢以句語之刪去有所抗顔自在也哉緣臣之疲軟一語遂使我殿下平日禮待群下之晠德未能包容寬假至發過中之敎以致滿廷衿紳將至解體而退步者一則臣罪二則臣罪宜卽來避而以違牌傳旨之未下多日蹙伏今始詣臺自列所失尤大以此情踪何可一刻晏然冒據於臺次乎請命遞斥臣職答曰疏批優批豈曰誨責至於俗弊之歷擧亦非爾所替引者避嫌何爲勿辭亦勿退待
정조 24년
右承旨徐有聞書啓臣敬奉聖敎馳詣懿昭墓奉審則墓上無頉丁字閣無頉碑閣無頉祭物祭器祭井看審則精潔諸執事摘奸則無頉丁字閣神門薍簾一部月廊薍簾一部破傷宜卽從便修改之意敢啓傳曰知道
정조 24년
庚申三月初三日辰時上御便殿右副承旨入侍時右副承旨曺錫中假注書呂東植記注官承膺祚記事官李存秀以次進伏訖上命書榻敎曰王大妃殿進御蔘橘飮自今日一貼式煎入又命書傳敎曰初七日皇壇祭享時前一日當出齋集成門近處翌朝詣奉室行禮還至齋所以待享事禮畢以此分付上曰懿昭墓奉審事俄纔下敎而今年則道伯春奉審旣未爲之今日奉審兼行道臣春奉審事書報於進去承旨也仍命退承史以次退出
정조 24년
庚申三月初三日未時上御便殿左承旨入侍時行左承旨李魯春假注書呂東植記注官金景煥承膺祚以次進伏訖上命書兵曹草記軍兵磨鍊事批答訖敎曰挾輦軍名數則依望拜禮磨鍊事分付也仍命退承史以次退出
정조 24년
行都承旨李集斗坐行左承旨李魯春坐右承旨徐有聞坐左副承旨曺錫中坐直右副承旨申鳳朝坐同副承旨柳憲周坐直注書洪奭周仕金啓溫病假注書呂東植仕直事變假注書申緯仕
정조 24년
傳于申鳳朝曰右副承旨入侍
정조 24년
傳于徐有聞曰傳香承旨入侍
정조 24년
李泳夏改差代以申緯爲事變假注書
정조 24년
以應敎金銑副應敎尹序東副校理趙得永牌不進罷職傳旨傳于李魯春曰只推
정조 24년
以正言愼性眞鄭時善牌不進罷職傳旨
정조 24년
徐有聞以弘文館言啓曰本館下番闕直事甚未安修撰閔師宣旣有只推之命卽爲牌招入直何如傳曰允
정조 24년
以黃海監司朴基正啓本應資老人後錄事傳于李集斗曰口傳下批官敎今日內與有旨成送
정조 24년
曺錫中以兵曹言啓曰再明日擧動時本曹堂上侍衛當爲備員而參判尹光普差祭參議李秉喆身病猝重不得行公無以備員參議李秉喆令政院稟旨變通以在京無故人口傳差出待下批牌招以爲進參之地何如傳曰竝許遞令該曹口傳差出可也
정조 24년
吏曹口傳政事以曺允大爲兵曹參判以成鼎鎭爲兵曹參議
정조 24년
申鳳朝以賑恤廳言啓曰西部米廛上契任掌崔尙得今月初一日本洞路傍得二歲遺乘男兒同里居私婢正梅欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 24년
庚申三月初四日辰時上御重熙堂傳香承旨右副承旨入侍時右承旨徐有聞右副承旨申鳳朝假注書呂東植記注官承膺祚記事官李存秀以次進伏訖上命書傳敎曰禮房承旨馳詣元陵奉審摘奸仍詣健元陵顯陵穆陵徽陵崇陵惠陵奉審仍詣貞陵泰陵康陵懿陵奉審而奉審各陵兼行道臣春奉審以來右副承旨馳詣太常神室與獻官奉位版至先蠶壇看檢享事待祭物熟設先爲復命仍敎曰奉審之行須觀日勢早晩止宿城外明日復命好矣有聞曰豐德兩陵寢驪州兩陵寢奉審當於寒食祭享時擧行乎上曰豐德陵寢奉審則開城留守自當爲之驪州陵寢奉審則亦令地方官擧行之地好矣仍命有聞先退上曰左副承旨入侍出傳敎賤臣承命出傳左副承旨曺錫中進伏敎鳳朝曰承旨則留在享所祭器各別洗滌佾舞工人亦爲摘奸待祭物熟設先爲復命也鳳朝承命先退錫中曰昨日下敎後知委於禮曹則以爲出還宮則當用衮龍袍而行禮時則當用冕服云矣上曰奉室行禮與望位禮有異望位禮則神榻旣已奉出故用冕服而奉室行禮時神榻旣未奉出則何可用冕服乎昨日旣有下敎則何爲如是錫中曰果以下敎分付而曹吏所言如是矣上曰如許者爲曹吏誠駭然矣自政院招致嚴飭也曹吏雖如是禮判亦不知云耶錫中曰禮判亦以此意連爲往復矣上曰該曹必錯認奉室行禮爲望位禮之例而然更爲詳問可也上曰同副承旨入侍出傳敎賤臣承命出傳同副承旨柳憲周進伏命書香室受押單子代押訖仍命出給賤臣承命擎出上曰同副之家連蒙節惠之典賜諡合爲幾人憲周曰臣之一門爲五諡矣上曰柳智傑於承宣家爲幾寸乎憲周曰臣之高祖之六寸矣上曰柳琳則是承宣家先祖耶憲周曰臣之五代祖矣上曰柳爀然則與承宣家爲幾寸乎憲周曰臣之七代祖之玄孫矣上曰褒奬之典萃於一門可謂盛矣予於承宣家素所欽歎而承宣之陞資有年今始通望於銀臺者誠爲沈屈矣承宣筋力亦爲甚好字牧之任足可堪勝矣仍命退承史以次退出
정조 24년
庚申三月初四日辰時上御重熙堂左副承旨入侍時左副承旨曺錫中記事官洪奭周記注官金景煥承膺祚以次進伏訖上曰奉室行禮與望位禮有異望位禮時則已奉出神榻故用冕服而奉室行禮時神榻旣未奉出則何可用望位禮之例乎該曹必錯認奉室行禮爲望位禮之例而然矣果已詳問於該曹而己酉年禮堂削職果緣何事而然乎錫中曰問於該曹仍考謄錄則壬子三月初七日奉室行禮時設版位於奉室前庭設幄次於朝宗門外齋室設百官位於冽泉門外而出還宮服色則以翼善冠衮龍袍行禮服色則以冕服磨鍊己酉三月初六日望位禮時出還宮服色禮曹誤以絳紗袍磨鍊而及至提敎之後竝與行禮服色而以翼善冠衮龍袍磨鍊因此而有判書削職之命矣上曰己酉年禮堂之削職以其非親祭而誤以絳紗袍爲出還宮服色又於望位禮不以冕服朝服磨鍊也壬子年儀註則萬萬不成說版位處所必不在於奉室前庭而在於壝門之內百官拜位亦必非冽泉門外而在於冽泉門內而只於儀註磨鍊時必也不審而然望拜禮時或有行於冽泉門外之例而其時百官班亦於冽泉門外爲之豈有行禮於奉室前庭而百官則立於外位處所之理乎且其行禮之日非三皇諱辰卽祭享前日也該曹徒知享前日壝內望位禮時儀註服色而不能分別奉室行禮之無關於享日與否其時禮判之免罪可謂倖逭此後依此筵敎遵行之意嚴飭仍載政院日記及日省錄可也仍敎曰奉室行禮便是權道則豈可用冕服乎再明行禮時諸執事亦勿入就尊所以黑團領祗迎事分付仍命退諸臣以次退出
정조 24년
行都承旨李集斗齋宿行左承旨李魯春齋宿右承旨徐有聞齋直左副承旨曺錫中齋直右副承旨申鳳朝齋宿同副承旨柳憲周齋宿注書洪奭周齋宿金啓溫病假注書呂東植齋直事變假注書申緯仕
정조 24년
藥房都提調李時秀提調李秉鼎副提調李集斗啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿世子宮藥房口傳問安答曰知道
정조 24년
曺錫中啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 24년
曺錫中啓曰事變假注書申緯時無職名令該曹依例付軍職冠帶常仕何如傳曰允
정조 24년
徐有聞啓曰藥房都提調李時秀提調李秉鼎副提調李集斗爲承候來待矣傳曰入侍
정조 24년
徐有聞啓曰時原任閣臣爲承候來待矣傳曰入侍
정조 24년
傳于徐有聞曰奉審承旨入侍
정조 24년
右承旨徐有聞書啓臣敬奉聖敎馳詣元陵奉審則陵上無頉丁字閣無頉碑閣無頉祭物祭器祭井看審則精潔諸執事摘奸則無頉仍詣健元陵奉審則陵上無頉碑閣無頉丁字閣後面夫瓦間間脫落馬尾竹篩各一部破傷仍詣顯陵奉審則陵上無頉丁字閣碑閣無頉水剌間椽木二箇朽傷仍詣穆陵奉審則陵上石物塗灰曲墻塗灰間多剝落碑閣無頉丁字閣東簷婦椽朽傷傾仄架子紅木袱一件安盤一坐破傷仍詣徽陵奉審則陵上石物塗灰間多剝落碑閣無頉丁字閣殿內神御床下四張付地衣一浮別紋地衣一浮破傷沙磁椀一立沙貼匙四立柳筽一部破傷仍詣崇陵奉審則陵上無頉丁字閣無頉碑閣無頉雉尾箒一柄破傷仍詣惠陵奉審則陵上無頉丁字閣無頉碑閣無頉架子一坐破傷仍詣泰陵奉審則陵上無頉丁字閣無頉碑閣無頉仍詣康陵奉審則陵上無頉丁字閣無頉碑閣無頉馬尾篩一部破傷仍詣懿陵奉審則陵上無頉丁字閣無頉碑閣無頉竹篩一部匙貼一立守僕紅衣一件頭巾一立破傷仍詣貞陵奉審則陵上無頉丁字閣無頉碑閣無頉守僕紅衣一件渝色俱宜趁卽從便修改而流來舊頉竝不列錄之意敢啓傳曰知道分付該曹修改可也
정조 24년
李集斗以吏曹言啓曰今此大報壇祭從享獻官前參判尹光普時無職名令該曹口傳付軍職何如傳曰允
정조 24년
行都承旨李集斗別入直左承旨未差右承旨徐有聞奉命進去左副承旨曺錫中坐直右副承旨申鳳朝坐直同副承旨柳憲周坐注書洪奭周仕金啓溫病假注書呂東植仕直事變假注書申緯仕
정조 24년
曺錫中啓曰大司憲李城輔執義張主冕在外掌令二員持平二員未差監察茶時之意敢啓傳曰知道
정조 24년
兩司前望單子入之執義朴瑞源掌令金熙周吳泰彦持平李重蓮尹永僖落點
정조 24년
曺錫中以都摠府言啓曰今日入直內三廳武兼禁軍及軍兵等當爲中日習射而奉室行禮相値不得爲之之意敢啓傳曰知道
정조 24년
曺錫中以訓鍊都監言啓曰本局從事官四員內趙得永弘文館入直李靖模戶曹入直李德鉉金履恭俱爲差祭今日省記無以推移依例以把摠代直之意敢啓傳曰知道
정조 24년
曺錫中以訓鍊都監言啓曰今三月初七日大報壇祭享時因兵曹節目北營標下軍三十名軍餉色軍二十名北營入直別將具明遠率領拱北門外自初六日排立作門雜人馬一切嚴禁事畢後各還直所而竝待標信擧行之意敢啓傳曰知道
정조 24년
曺錫中以刑曹言啓曰因咸鏡道放未放修啓冊子洪原縣定配罪人韓旕金遺漏事草記批旨內放典何等至嚴則編配之無端遺漏必是不察而然然則輕罪者公然不放寧有如許刑政乎若無別般査考之命則其爲斑駁尤當如何乎道伯不可推考而止自本曹行査草記而韓哥則卽放事分付事傳敎據行査本道矣卽接該道移文則以爲去二月十一日到付京畿觀祭使移文內壯勇營關內洪原縣定配罪人楊根鄕軍韓旕金放送事移文據卽爲放送故放未放冊子中不爲擧論而赦典至爲嚴重則何敢遺漏乎枚擧事實回移云矣敢啓傳曰知道
정조 24년
庚申三月初六日卯時上詣奉室行禮入侍時行都承旨李集斗行左承旨李魯春右承旨徐有聞左副承旨曺錫中右副承旨申鳳朝同副承旨柳憲周記事官洪奭周假注書呂東植記注官承膺祚記事官李存秀檢校直提學徐龍輔李晩秀檢校直閣徐榮輔以次侍立訖通禮跪啓外辨上具翼善冠衮龍袍乘輿出集成門至朝宗門外降輿入朝宗門冽泉門詣版位行四拜禮仍詣奉室奉審如儀訖仍詣壝內至享事奉審訖出壝門由冽泉門朝宗門至乘輿所乘輿敎曰禮房承旨仍留享所凡節須各別檢飭而行事時及三獻飮福禮畢等節次隨行隨報爲可而參班儒生捧擧案以入可也又敎曰承史則皆爲歸院而更待下敎越來可也仍入集成門還內諸臣以次退出
정조 24년
庚申三月初六日巳時上御便殿軍士房承旨入侍時右副承旨曺錫中假注書呂東植記注官金景煥承膺祚以次進伏訖上曰吏房承旨入侍出榻敎又命左承旨入侍出榻敎賤臣承命出傳行都承旨李集斗行左承旨李魯春進伏又命閣臣齋宿人入侍賤臣承命出傳檢校直提學李晩秀檢校直閣徐榮輔檢校待敎李存秀進伏命書傳敎曰金領府事窀穸在邇今日始因內閣微稟而知之査問禮曹則知委於兵曹云兵曹則無啓聞竝與惠廳之擧行亦不微稟然則尙今不爲乎當該該曹該廳堂上令該房詳査捧現告施以越俸之典此大臣雖以科目出身劬經績學自有不可誣者在家則孝居官則潔以此節惠宜諗太常而襄期已迫有難遲待其撰狀之到弘文館卽爲議諡俾趁銘隧之日而宣諡日仍行致祭祭文旣親撰付之內閣宣諡官仍爲致祭事分付又命書傳敎曰兩司在外人許遞與未差之代前望單子入之待開門與行公諸臺牌招以爲會議後署經之地檢詳又欲薦望則稽滯可悶前檢詳仍任擧行莫或愆期事分付上曰左承旨許遞前望單子入之出榻敎命退諸臣以次退出
정조 24년
行都承旨李集斗坐行左承旨李書九未肅拜右承旨徐有聞坐直左副承旨曺錫中坐右副承旨申鳳朝坐同副承旨柳憲周坐直注書洪奭周仕直金啓溫病假注書呂東植仕事變假注書申緯仕
정조 24년
傳于李集斗曰守令未差之代令該曹口傳差出待下批當日辭朝
정조 24년
吏曹口傳政事以尹長烈爲楊州牧使
정조 24년
備忘記楊州牧使尹長烈下直長弓一張長箭一部片箭一部筒兒一箇賜給
정조 24년
曺錫中啓曰領府事金憙諡號署經事命下而大司諫兪漢寧司諫高宅謙獻納南惠寬正言愼性眞鄭時善執義朴瑞源持平李重蓮牌不進掌令金熙周吳泰彦持平尹永儀在外無以備員署經云何以爲之敢稟傳曰在外臺諫許遞今日政差出待下批牌招違牌臺諫傳旨勿施仍以前牌催促
정조 24년
有政吏批判書徐龍輔參判李書九受由參議洪樂游進行都承旨李集斗進啓曰判書徐龍輔參判李書九竝受由小臣獨政未安何以爲之敢稟傳曰只出緊任以閔命爀爲修撰檢詳單金履載仍任事承傳贈吏參洪聖輔贈吏判例兼知事洪絲浩考以金孝秀鄭弼祚爲掌令安廷善爲持平諡號望以領府事金憙爲孝簡領府事徐命善諡號以忠文改付標
정조 24년
兵批判書趙鎭寬進參判曺允大病參議成鼎鎭入直參知南履翼病左副承旨曺錫中進以金祖淳爲副摠管李壽咸朴大和爲僉知李石求爲訓鍊正曺夏彬爲全羅兵虞候李喆運爲慶尙左兵使護軍李益運副護軍李秉喆李元祥李永喆副司直趙彦哲李東植李基慶李敬臣副司果李春光副司正申緯以上竝單付以高重泰全世恒陳九星李春爕權大衡禹順宗柳瑛禹仁述李鵬齡柳愼世徐敬緖沈海郁李達培李華植尹就三兪彦慶尹道益朴聖宗許洽朴思千洪以瑞趙時稷洪尙敏李義綱柳時春李景淵元弘謙安聖一李壽宗朴德春南道亨宋國采林德敏金載文朴重讓鄭璡金磶李濟業柳弼興李彦塾尹迎辰李尙弼爲僉知
정조 24년
傳于申鳳朝曰今聞金奉朝賀擧緬之禮涓在旬後云故事大臣緬禮大臣提奏則以特敎許用襄事時助給之例而主家不言之尙未聞按例提稟矣於其玄和復出之日幾乎虛送若使不昧者有知其可不徘徊躕躇以須予一言之酹乎且其在世也雖適莽蒼之地行不舂糧而輒有殽觴之具副以詩章今若頓然如相忘則其可曰恩禮之終始無替乎齋居深念肅然以風不覺爲之蹶然而興歎凡顧助諸需分付該廳該府往復主家如例擧行後草記或狀聞先有內下錢米布綿之內閣屬官齎送者仍將親綴侑詞讀諭致祭以來事分付
정조 24년
傳于徐有聞曰諡者行之表也一字蓋不足以狀德則爲二字二字亦無以盡意則於是乎有三字衛之貞惠文子是耳故領相之諡未叶於輿人之誦今始將以改爲之諡題其祠版愴懷冞深遣承旨致祭于徐忠文公祠宇祭文書下內閣使之明日受香而忠文祠版方在龍岡縣衙此時西路除一廚傳其益必歸於民香祝及敎旨齎傳道內堂上守令中曾經承旨安州牧使金孝建假承旨差下進去擧行後狀聞事下諭關西伯
정조 24년
傳于李集斗曰吏曹參判前望單子入之待下批牌招察任
정조 24년
以江原監司南公轍狀啓三陟府民家失火九十六戶恤典題給事傳于申鳳朝曰觀此狀聞近百戶被燒豈不萬萬矜惻乎況以殘邑民勢方春失所尤爲之切迫年前西北大處猶且別給穀包以該邑凋弊何以拔例賙救乎爲先戶各一包會付公穀措備待繡衣或宣傳官下去曉諭後分給而杆城民事宵旰憂勤尙不能弛心擬待結構欲遣繡衣考其勤慢此際聞此邑之亦然其爲勞心不啻倍切須知此意各別措處其奠居之方事令廟堂三星火嚴飭行會
정조 24년
以統制使任嵂啓本高敝縣軍餉穀未捧數開坐而該縣監閔耆顯罪狀令廟堂稟處事判付內啓下備邊司爲旀流來逋欠非渠之罪渠則報營故發覺勘罪分揀爲旀湖南該邑事狀啓回啓亦不必各各爲之依此施行事分付爲旀當該各年守令係是宥旨前事考例草記爲良如敎
정조 24년
曺錫中以備邊司言啓曰統制使任嵂啓本高敝縣監閔耆顯戊午停退還餉未捧罪狀令廟堂稟處事判付內流來逋欠非渠之罪渠則報營故發覺勘罪分揀湖南該邑事狀啓回啓亦不必各各爲之依此施行事分付當該各年守令係是宥旨前事考例草記事命下矣取考法典則凡宥旨前事啓請上裁而犯在赦令六朔前者及事發赦令六朔後者則竝勿擧論矣今此高敞縣反逋湖南道臣狀啓枚擧邑報以爲戊午停退非當年未捧卽己亥以後反逋云時縣監閔耆顯外當該各年守令恐不可論以宥旨前事且該道以區別年條現告守令具格登聞之意擧論於元狀啓末端待其啓聞令攸司考法稟處何如傳曰允
정조 24년
徐有聞以禮曹言啓曰故奉朝賀金鍾秀緬禮時顧助諸需分付該廳該府往復主家則不欲領受云何以爲之乎敢稟傳曰然則令戶惠廳量給後草記可也
정조 24년
申鳳朝以戶曹言啓曰因禮曹草記故奉朝賀金鍾秀緬禮時顧助諸需往復主家不欲領受何以爲之事傳曰然則令戶惠廳量給後草記可也事命下矣木綿拾伍疋米伍石太參石石灰伍拾石輸送之意敢啓傳曰知道
정조 24년
曺錫中以禁衛營言啓曰本營哨官吳復運受由過限依例汰去之意敢啓傳曰知道
정조 24년
曺錫中以禁衛營言啓曰本營字內外南山負峴鷹峯諸麓今三月初七日爲始補植松本之意敢啓傳曰知道
정조 24년
庚申三月初七日辰時上御便殿都承旨入侍時行都承旨李集斗假注書呂東植記注官金景煥承膺祚以次進伏訖上命書榻敎曰王大殿進御蔘橘飮自明日停止命閣臣來待人入侍賤臣承命出傳檢校直提學李晩秀檢校直閣徐榮輔檢校待敎李存秀進伏上曰卿等製進之詩皆是佳作殊可喜也仍敎曰今當還內諸臣竝爲退去可也諸臣以次退出
정조 24년
庚申三月初七日午時上御重熙堂左副承旨入侍時左副承旨曺錫中記事官洪奭周記注官承膺祚記事官李存秀以次進伏訖上曰玄在默之漏落於赦文書者果何故耶錫中曰金吾文案何等愼重而興陽縣定配罪人玄在默謂以未及到配不爲載錄於赦文書中者事未前有誠極可駭當該堂上從重推考原單子使之改修正以入何如上曰該府事聞甚駭然矣當該禁府堂上爲先越俸一等若非因還持去之臺疏而提問則玄在默事不知何時覺得且其本事至微細竝與罪名而蕩滌之意卽爲分付道臣今番爲念如許見漏之弊放未放遺漏者令該曹該府査出別單書入而又有見漏者如許爾於筵退後嚴飭俾各更加査考以奏雖以吏曹歲抄言之年久見漏者必有如許之弊御極以後特使王府司寇創置決獄案三朔修啓之式與祥刑考審理錄錄啓案猶且瞿瞿一歲之決囚分等出都以上藏諸寢殿有司擧行若是疎漏所關刑政誠亦非細向筵旣有釐正之命使之各別審愼無若禁府之爲事分付可也出擧條上曰祥刑考今當內下書置題目後待吏判入來使之詳考其落漏於歲抄者也錫中曰昨日金領府事家禮葬時擧行事更問兵曹則已爲擧行而以齋日之故啓目未卽入徹矣命書傳敎曰今聞承宣言昨日傳敎中金領府事家助墓軍題給事雖與全然不爲擧行有間而啓目如難入啓則何不爲言送該房微稟乎事勢似然後弊則有該曹堂上越俸分揀爲先推考雖以惠堂言之只聽兵曹口來分付亦難免不察一體推考錫中曰皇壇神榻上負扆掛鐵一邊落去而事體重大不敢自下遽然改造云此後祭享時使之改造似好矣上曰善爲改造封置奉室待祭享時入掛好矣命書傳敎曰徐領相諡號事年前有上下酬酢意謂其後卽爲改之尙今荏苒必是文蹟不爲書出之致以此大臣地處樹立官經館閣且其樹立卽文字間事則改諡之議固可今日金領府議諡坐起使之改諡而不必改望取駮議之單改付標啓下後署經兩司事分付弘文館存秀曰今番史庫曝曬時當爲奉置之冊子皆當持往矣上曰依此爲之而勿爲累馱以致貽弊也命書榻敎曰王大妃殿進御蔘橘飮自明日停止仍命退承史以次退出
정조 24년
行都承旨李集斗坐行左承旨李書九坐右承旨徐有聞坐左副承旨曺錫中坐直右副承旨申鳳朝坐直同副承旨柳憲周坐注書洪奭周仕金啓溫病假注書呂東植仕直事變假注書未差
정조 24년
夜自一更至三更月暈李書九啓曰行大司憲李城輔在外執義朴瑞源掌令鄭弼祚金孝秀持平李重蓮安廷善呈辭監察茶時之意敢啓傳曰知道
정조 24년
徐有聞啓曰來十一日朝參日次矣敢稟傳曰停
정조 24년
徐有聞啓曰來十一日輪對日次矣敢稟傳曰當次人受點後日次來待
정조 24년
傳于徐有聞曰使臣留待
정조 24년
傳于曺錫中曰使臣入侍
정조 24년
曺錫中啓曰事變假注書申緯身病猝重勢難察任今姑改差何如傳曰允
정조 24년
吏曹參判前望單子入之曺允大落點
정조 24년
李集斗啓曰吏曹判書徐龍輔參判曺允大參議洪樂游牌不進推考傳旨及罷職傳旨今方捧入而開政命下之後如是違牌事甚未安判書參判更卽牌招何如傳曰允
정조 24년
曺錫中啓曰右邊捕盜大將柳孝源以訓鍊都監中軍明日習陣出去矣所佩命召及大將牌傳令牌何以爲之敢稟傳曰仍佩往來
정조 24년
以慶尙監司申耆狀啓彦陽縣民家失火恤典題給事傳于申鳳朝曰殘邑卄餘戶之被燒甚爲矜惻分付道臣拔例顧助斯速奠接後使之報本司言送該房
정조 24년
曺錫中以備邊司言啓曰寒食在近各陵寢祭官當爲差遣而侍從罷散難以分排云在前如此之時亦有請敍之規矣侍從堂上堂下違牌坐罷人員竝爲敍用令該曹口傳付軍職何如傳曰允
정조 24년
申鳳朝以宣惠廳言啓曰因禮曹草記故奉朝賀金鍾秀緬禮時顧助諸需往復主家不欲領受何以爲之事傳曰然則令戶惠廳量給後草記可也事命下矣米代錢一百八十七兩五錢輸送之意敢啓傳曰知道
정조 24년
庚申三月初八日辰時上御重熙堂使臣入侍時右承旨徐有聞假注書呂東植記注官金景煥承膺祚回還冬至上使金載瓚副使李基讓以次進伏訖上敎載瓚曰卿等好爲行役耶載瓚曰王靈所曁好爲往返矣上曰上使則昨春以來頗爲不健而今則顔貌頓勝稍有前日之容矣昨冬寒事雖不大段歲後之寒事稍緊而無事往返誠可幸矣予於其間非但勞攘之爲多自定慶禮以後正月一朔則孺慕益難按抑實不知何以過去而其後則連以慈宮患候焦迫度日矣載瓚曰臣等於渡江後伏見朝紙仰認慈宮有靡寧之節下情不勝焦悶矣上曰彼中凡節果爲如何載瓚曰物色粧點則可謂一初大觀而山川形勝則別無可觀矣上曰今行果爲覘國乎載瓚曰臣等未能詳知前冬有敎匪之患已爲討平論功行賞而今則別無大事云矣上曰皇帝之爲人果爲如何載瓚曰皇帝行幸時臣等於路傍暫爲仰觀則顔貌頗爲和吉而與臣等不接一番酬酢留館未滿四十日促令治發似有埋沒之意矣上曰留館旣未滿限則何爲而促令治發云耶載瓚曰似聞無故而久留遠人事涉無義故然云而他國使臣亦皆如是臣等處賜與之節亦不如前矣上曰接待之節似不如前緣何而然云耶載瓚曰皇帝之爲人文識則有餘而每於賜與之際過爲節用殆有吝細之慮故都民輩以此爲辭說之端而闕內皁隷見我國下屬狼藉傳說則其紀律之解弛槪可見矣上曰副使所見則亦爲如何基讓曰臣與上使無異見而大抵皇帝豐厚和吉則有之而過於細密殆有察察之明云矣載瓚曰以大槪見之則民志不堅外寇日甚都民輩以爲昨冬所平之賊能爲雜術時或於不知不覺之中飛入皇城斬將搴旗往來倏忽不可測度今雖勝戰此不過暫時奔散而日後之慮有難快釋云都民及市井輩皆言寇賊之熾盛由於朝廷之無人而然和大人若在必無此憂也云云蓋和珅之罪不過貪權樂勢而才諝則有之故然矣基讓曰入去時路傍有新築人家故問之則皆是盜直幕云此則數年來事也載瓚曰財用之節亦爲匱竭在前則每以銀貨入送瀋陽以爲儲積之計矣昨年則非特不送舊儲反爲取用甚至有賣爵之事云矣上曰今春勅行之徵索緣何而然云耶載瓚曰當初咨文旣有勿給之語則勅使之乃以皇旨爲言者可知彼國之政令而傳聞通官輩言則所受之數太爲不足出來時圖債之數無以還償云矣上曰彼中亦有士夫之風乎載瓚曰士夫則漢人稍勝云矣上曰紀昀之學似非正道而果爲如何云耶載瓚曰所學門路未得詳知而名望則有之矣上曰劉墉則何如云耶基讓曰劉墉則爲人頗介潔云傳森則未知才識之如何而權寵傾朝矣上曰書狀何當入來載瓚曰當於明再明入來云矣仍命先退上曰左副承旨入侍又敎曰右副承旨入侍出傳敎賤臣承命出傳左副承旨曺錫中右副承旨申鳳朝進伏命書榻敎曰摠管中年過八耋及未肅拜呈告人員許遞今日政差出待下批牌招察任命退承史以次退出
정조 24년
行都承旨李集斗坐行左承旨李書九坐右承旨徐有聞坐直左副承旨曺錫中坐右副承旨申鳳朝坐同副承旨柳憲周坐直注書洪奭周仕金啓溫病假注書呂東植仕直事變假注書未差
정조 24년
李書九啓曰行大司憲李城輔在外執義朴瑞源掌令鄭弼祚金孝秀持平李重蓮安廷善呈辭監察茶時之意敢啓傳曰知道
정조 24년
傳于曺錫中曰書狀官入侍
정조 24년
內閣啓曰今十一日咸興永興兩本宮衣弊香燭親臨封裹及親傳時初十日齋宿處所以何處爲之乎敢稟傳曰依近例爲之
정조 24년
傳于李集斗曰筵敎左相當錄送矣金奉朝賀延諡緬前祗受事傳于主家
정조 24년
以吏曹參判曺允大再牌不進推考傳旨傳于李集斗曰箚語豈有深意郞官箴所請亦不過推考豈可以此自劃乎處義太過之外朝體不當若是傳旨勿施以前牌催促使之入來開政
정조 24년
有政吏批判書徐龍輔進參判曺允大牌不進參議未差右承旨徐有聞進以具得魯爲副校理李基讓爲兵曹參判申大顯爲刑曹參判趙得永爲右通禮鄭惠壽李春馦爲崇寧殿參奉承文博士單任厚常故兵使李永輔贈兵參例兼慶尙兵使李喆運考
정조 24년
兵批判書趙鎭寬進參判李基讓未肅拜參議成鼎鎭入直進參知南履翼病左副承旨曺錫中進以李敬一李鼎運爲都摠管李魯春鄭日煥爲副摠管以李世明金佐衡金太興桂光秋文應台盧德富李檜金鐸李敏益李仁華金德游李天澤韓鳳壽金聖範爲僉知安思默爲訓鍊判官同知單李守泰僉知單李昌會朴明煥護軍李魯春副司直張至冕金熙周吳泰彦以上竝單付
정조 24년
以都摠管李鼎運牌不進推考傳旨傳于曺錫中曰許遞其代口傳差出
정조 24년
兵曹口傳政事以黃昇源爲都摠管
정조 24년
曺錫中以都摠府言啓曰今日入直內三廳武兼禁軍及軍兵等當爲中日習射而昭寧園忌辰祭正日相値不得爲之之意敢啓傳曰知道
정조 24년
李集斗以吏曹言啓曰今此寒食祭宗廟各陵殿宮園墓祭官當爲磨鍊而除老病公故外實無推移分排之路依近例刑官司饔院官員及年六十以上人員通瀜塡差以入之意敢啓傳曰知道
정조 24년
李集斗以吏曹言啓曰今此寒食祭獻官諸執事中時無職名人令該曹口傳付軍職何如傳曰允
정조 24년
曺錫中以備邊司言啓曰慶尙監司申耆狀啓有草記回啓之命矣取見其狀本則以爲本道元會常賑米應用浩多計入量出萬不相當元會租三萬石常賑租五萬石準折作米流伊排用右營太三千石安東太三千石準折作租靑松小米五百石例昨年移貿例每石代租二石換作實合於祛還弊裕民食之道竝請令廟堂稟旨分付矣元會穀三萬石常賑穀五萬石準折作米事勢難防塞依所請許施右兵營餉太三千石作租事安東太三千石作租事靑松小米五百石依昨年移貿例每石代租二石換作事道啓論列必有料量竝當許施而本道還弊莫甚於精穀少而麤穀多所謂租還尤爲無實姑不必盡數換作右兵營安東太各一千五百石先許作租靑松小米旣不移貿而用昨年之例則便爲定式有關後弊依法典準折施行之意分付何如傳曰允
정조 24년
曺錫中以備邊司言啓曰慶尙監司申耆狀啓有草記回啓之命矣取見其狀本則以爲三漕倉升色落條所捧米錢本是量入爲出故初無不足之患而十數年來各衙門移貿及移錄太屯稅米等別上納名雖添載每以五六船隻加定裝發故每船升色落條應下米爲九十三石零錢爲五十兩以有限之物應無前之費故逐歲加下都合未爲一千三百九十石餘錢爲一千九十餘兩每當發船上下之時則不足條以除留錢米及還米姑先貸下漕事每患艱窘還穀自致虛留其所加下不得不以除留移報而惠廳不爲許施他穀劃付亦非所議到者目今加下一番充報之後設有如干別上納以其歲入之數排比用下三漕倉前加下米一千三百九十餘石錢一千九十餘兩以除留米錢劃給充報事請令廟堂稟旨分付矣漕倉元上納則無論船隻加減凡有一船之所載船費又從以出自其中此所以彼此相當有剩無乏而若有他納則船則加而費無所出狀辭所云漕事每患艱乏還穀自致虛留者卽是事勢之所必然也與其因循彌縫轉致莫可收拾無寧一番充報以祛宿弊而第念公家事一開其路後輒爲例若此不已則除留之法恐無所施且除留之米亦入還分其在民食別無異同加下米一千三百九十石餘以其各邑還耗會減加下錢一千九十餘兩亦以各其邑還耗依詳定充報之意分付觀於狀辭一番充報之後設有如干別上納以其歲入之數排比用下云萬一日後又以錢米加下有所及聞則當該道臣及都差使員難免重勘之意一體嚴飭何如傳曰允
정조 24년
庚申三月初九日巳時上御重熙堂左承旨右副承旨入侍時行左承旨李書九右副承旨申鳳朝假注書呂東植記注官金景煥承膺祚以次進伏訖上曰政官果爲入來乎書九曰判書方詣太常姑未入來參判則又爲違牌矣上曰參議則何不入來書九曰以罷職傳旨未下之故未得出牌矣命書榻敎曰吏曹參議洪樂游只推更爲牌招上曰禮房承旨入侍出榻敎賤臣承命出傳右承旨徐有聞進伏上覽祭報府訖敎曰承文參下之塡差於贊謁猶或可也今以典祀官兼大祝排備者誠駭然矣有聞曰享官塡差在所審愼雖有未通淸文官從便分排之命而今此寒食祭享單子中以承文參下官之非抄啓文臣者混同塡差於典祀官兼大祝者未免不審當該差祭堂上推考何如上曰先遞差事過後禁推可也出擧條仍敎曰諸執事中亦多年老之人竝爲改差事分付也命書榻敎曰驪州英陵寧陵則牧使卽曾經承旨之人假承旨差下使之奉審狀啓已奉審外各陵亦以寒食祭獻官爲假承旨春奉審如例擧行狀聞後假承旨減下仍敎曰獻陵香祝則令陵官陪進而餕餘則令典祀官封進可也有聞曰假承旨則令吏曹啓下乎上曰自政院書入可也仍命有聞先退命書傳敎曰正月朔抄啓文臣親試及春到記儒生殿講明日齋宿處所待令試官通用命書榻敎曰試官右相檢校直提學徐龍輔原任直提學鄭大容舊抄啓文臣尹光顔申鳳朝韓用鐸金履喬爲之仍命退承史以次退出
정조 24년
庚申三月初九日午時上御重熙堂書狀官入侍時左副承旨曺錫中記事官洪奭周記注官承膺祚記事官李存秀書狀官具得魯以次進伏訖上曰亞銓欲爲承牌云耶錫中曰今日牌去來則姑未知之而曾聞其言則請罪雖止推考下語旣緊重故不得不自劃云矣上曰下語雖緊不過官箴如是逡巡亦關朝體使之斯速膺命也敎得魯曰善爲往返可幸矣所見果如何得魯曰所見者果大矣上曰聞上副使言則接待之節頗不如前云果何故也得魯曰以臣所見則亦不必不如前矣上曰覘國固未易而亦有可以探知者乎得魯曰自大臣以下只知有財不知有廉恥雖修飾邊幅亦不能爲之觀其紀綱亦無餘地矣上曰廉恥之掃地我國亦然將何以責人乎聞上使言則民情返思和珅云果然否得魯曰和珅猶無大段作弊之事而今之軍機大臣則反有甚於和珅云矣上曰軍機大臣誰也得魯曰傅森最有寵而用事云矣上曰傅森爲人何如得魯曰頗英敏云矣上曰皇帝新政果何如云乎得魯曰皇帝頗英明且欲收攬綱紀云矣上曰苗匪已盡掃平乎得魯曰雖曰掃平而餘黨尙多府庫亦已蕩竭矣上曰何以知其蕩竭也得魯曰以軍儲之不給至於賣官賣官事例亦已印出而外職之知州知縣皆賣之矣上曰通官之出來者皆借貸於德明云信然否得魯曰所貸者爲七千餘兩云矣上曰我國所贈給者足可霑漑於渠輩云乎得魯曰報債之外又有賂遺渠輩則難望其餘瀝云矣上曰張承勳何爲而呈納譯舌之私書乎得魯曰蓋緣恒杰生怯之故而私書之關緊者亦多入徹於皇帝云矣上曰使行時之欲以車代馬果爲便好之策乎得魯曰兩西刷馬之多實爲痼弊一次節使之行殆用二百餘匹故欲於我國境內以車代用矣上曰使行之不待留館限滿而早爲發送果何故也得魯曰以其異於他時之故不欲使之許久留滯似別無他故矣上曰往見太學乎得魯曰往見矣上曰見五龍亭乎得魯曰見之而頗爲可觀矣上曰亭是皇朝時所建而舊在城內今移城外云果然乎得魯曰今在城外而聞因皇朝所建益加修飾云矣上曰雜書果無出來者而昨年所求諸書中有得來者乎得魯曰購書之禁另加申嚴而周易古今文全書及誠齋易傳周易折中今方貿來矣上曰勅使之入去也逢於何處而其行也果有器具乎得魯曰上勅則逢於靑石嶺副勅則逢於連山館而前期一日以撥馬先報於沿路騶從器具亦甚盛矣命得魯先退錫中曰吏判俄者入來而以決獄案諸書査考歲抄之落漏者則猝難領會今方知委禁府以爲査櫛之道云矣上曰然則原冊子釐正處釐正後卽爲入之仍命退承史以次退出
정조 24년
行都承旨李集斗坐行左承旨李書九坐右承旨徐有聞坐直左副承旨曺錫中坐右副承旨申鳳朝坐直同副承旨柳憲周坐注書洪奭周仕金啓溫病假注書呂東植仕直事變假注書未差
정조 24년
曺錫中啓曰備邊司郞廳來言今日賓廳日次而咸興永興兩本宮衣幣香燭親傳齋宿相値不得來會云矣敢啓傳曰知道
정조 24년
傳于徐有聞曰齋宿傳敎勿爲頒布
정조 24년
李書九啓曰諡號當爲署經兩司諸臺竝卽牌招何如傳曰允
정조 24년
以洪樂游囚單子傳于李書九曰放
정조 24년
有政吏批判書徐龍輔進參判曺允大牌不進參議未差右承旨徐有聞進判敦寧鄭民始贈右議政特贈事承傳以金履載爲副校理尹命烈爲直講趙得永爲西學敎授諡號望以贈右議政鄭民始爲忠獻洪樂游爲大司諫申龜朝爲正言
정조 24년
兵批判書趙鎭寬病參判李基讓未肅拜參議成鼎鎭入直進參知南履翼病右副承旨申鳳朝進副護軍洪樂游李普漢竝單付
정조 24년
徐有聞以弘文館言啓曰本館上番應敎臣金銑太常合諡時晝仕出去之意敢啓傳曰知道
정조 24년
左議政沈煥之右議政李時秀箚曰伏以臣等卽見吏曹牒呈則今日議諡之狀凡爲四度矣贈右議政鄭民始際遇樹立昭載明義錄無待乎諡狀況有特敎固當卽爲擧行而其餘三度諡狀何必同議於倉卒之際乎贈右議政鄭民始諡望今方修粘目入啓而其餘諡望還付弘文館待後日諡坐時博考爛議而爲之實合事宜玆敢短箚仰聞焉取進止答曰省箚具悉卿等之懇箚請甚當依施仍傳于徐有聞曰此批答遣史官傳諭
정조 24년
庚申三月初十日辰時上御重熙堂左副承旨右副承旨入侍時左副承旨曺錫中右副承旨申鳳朝假注書呂東植記注官承膺祚記事官李存秀以次進伏訖上曰亞銓尙爲引嫌云耶錫中曰事係廉隅有不敢冒膺云矣上曰相箚不過官箴則有何廉隅之可論乎當此廉恥掃如之時以廉隅爲言者豈不誠好矣而亦何至於以此爲自劃之端乎誠甚過矣錫中曰聞其言曰平日義理上自謂不後於人矣今此箚語不以一時做錯爲言而歸重於義理邊故不可不永爲自劃云矣命書傳敎曰潛龍舊要後先凋謝唯重臣一人在耳記昔甲午乙未之間炳幾圖存托以心膂雪涕宮燭慨然有北首爭死之意幸荷我寧考天地日月之仁之明綴旒奠以盤泰烝黎爲之謳歌則予有一二臣同駿惠我宗國整倫綱於隻手樹風敎於來世凡有血氣含生之類孰不知一部明義錄爲海東之春秋也若有風雲之會切成名立園林鍾鼎富貴豢酣則鮮克中度多不獲全重臣能謙畏自持言其宦業亦可謂盛矣典四營而長六府按三藩而處兩館銓衡翰墨金穀卒乘旣華且膴罕與爲倫而公退蕭然門無蹄輪不改韋布規摹者垂今二十餘年撫之以彝器旌之以車服易之涉水濡尾書言寵利居功今知其免矣豈意一疾就養江墅竟至於不起嗟嗟重臣何以復見尙書履聲宛若在耳重臣自在先朝被特眷釋褐簪筆三銜使命筵席恩言傍觀瞠若重臣之爲重臣自昔我先朝所命之者惜乎惜乎卒判敦寧府事鄭民始特贈右議政當日下批仍令弘文館不待諡狀卽議易名俾趁立旌之前賻襚之需雖已內下自該曹倍給東園祕器之副亦爲傳送致吊致祭護喪等事當自內閣按例擧行其子待關服調用祿俸限三年輸給亦依大臣例事分付仍敎曰各司擧行斯速爲之事分付而待敎出去自內閣擧行之節亦爲速速嚴飭也存秀先退命書榻敎曰抄啓文臣親試及春到記儒生殿講更待下敎爲之仍命退承史以次退出
정조 24년
庚申三月初十日未時上御重熙堂左承旨入侍時行左承旨李書九假注書呂東植記注官金景煥承膺祚以次進伏記上曰近日憲府諸臺連爲呈告誠甚駭然矣仍命書榻敎曰憲府呈告諸臺先遞差後禁推命退承史以次退出
정조 24년
行都承旨李集斗坐行左承旨曺允大坐右承旨徐有聞坐直左副承旨曺錫中坐右副承旨申鳳朝坐同副承旨柳憲周坐直注書洪奭周仕金啓溫病假注書呂東植仕直事變假注書未差
정조 24년
曺錫中啓曰行大司憲李城輔在外執義朴瑞源差祭掌令二員持平二員未差監察茶時之意敢啓傳曰知道
정조 24년
李集斗啓曰行左承旨李書九今日不爲仕進卽爲牌招何如傳曰許遞前望單子入之待下批牌招
정조 24년
以鄭弼祚金孝秀安廷善李重蓮囚單子傳于曺允大曰放
정조 24년
李集斗以吏曹言啓曰今此寒食祭光陵獻官李書九時無職名令該曹口傳付軍職何如傳曰允
정조 24년
兵曹口傳政事行護軍李書九
정조 24년
傳于李集斗曰寒食差祭銓官當爲備員參議仍任牌招參判前望單子入之
정조 24년
吏曹參判前望單子入之閔台爀落點
정조 24년
以吏曹參議洪樂游牌不進罷職傳旨傳于李集斗曰只推
정조 24년
徐有聞以弘文館言啓曰本館上番闕直事甚未安新除授副校理具得魯卽爲牌招入直何如傳曰允
정조 24년
曺允大以義禁言啓曰前掌令鄭弼祚金孝秀前持平李重蓮安廷善等禁推傳旨啓下矣鄭弼祚金孝秀安廷善等今方待命拿囚李重蓮家在城外不得擧行待城門開拿囚之意敢啓傳曰知道
정조 24년
庚申三月十一日卯時上御重熙堂同副承旨入侍同副承旨柳憲周假注書呂東植記注官金景煥承膺祚以次進伏訖上曰留院公事中囚單子錄入者書放字令注書出給守廳承旨移謄於原單子更爲入啓事分付也賤臣承命出傳命書公事判付訖命退承史以次退出
정조 24년
行都承旨李集斗坐行左承旨曺允大坐直行右承旨李基讓坐左副承旨曺錫中坐右副承旨申鳳朝坐同副承旨柳憲周生直注書洪奭周仕金啓溫病假注書呂東植仕直事變假注書李運恒仕
정조 24년
曺允大啓曰大司憲李城輔在外執義朴瑞源差祭掌令二員持平二員未差監察茶時之意敢啓傳曰知道
정조 24년
傳于李基讓曰禮房承旨馳詣宗廟永禧殿景慕宮奉審摘奸左副承旨馳詣受香諸處奉審摘奸以來
정조 24년
申緯改差代以李運恒爲事變假注書
정조 24년
承旨前望單子入之李基讓落點
정조 24년
以兵曹判書入直省記傳于曺錫中曰參判未差之代令該曹口傳差出
정조 24년
吏曹口傳政事以金達淳爲兵曹參判
정조 24년
以統制使任嵂狀啓進上生熟鰒及半乾全鰒海毒旣未淨息不得循例封進惶恐待罪事傳于李基讓曰勿待罪事回諭
정조 24년
以黃海監司朴基正狀啓薦新石首魚節序差早限內不得封進惶恐待罪事傳于李基讓曰勿待罪事回諭
정조 24년
曺錫中以都摠府言啓曰今日入直內三廳武兼禁軍及軍兵等當爲中日習射而雨勢如此不得爲之之意敢啓傳曰知道
정조 24년
李基讓以弘文館言啓曰本館下番姑降入直事甚未安修撰閔師宣旣有只推之命卽爲牌招入直何如傳曰允
정조 24년
李基讓以禮曹言啓曰健元陵穆陵崇陵丁字閣正間樑上塗灰剝落處永陵丁字閣正間樑上滲漏處明日寒食祭享兼告卯時修改事啓下矣今日雨勢如此莫重修改難以始役待快晴更爲擇日擧行何如傳曰允
정조 24년
曺錫中以兵曹言啓曰加設五衛將李宇炯沈原之南羲老閔光暹任忠白俱以病難供職呈狀乞遞加設僉知中樞府事朴相豐崔英泰李春國鄭漢器朴弼亨李英來金馥韓命漢李一鎭李興世趙完瑜金養性沈億重李重成張漢翼許綽金麗晃李枝謙崔大成李如奭崔晊崔雲瑞李大器韓德涵李時馥徐宗宅尹興商朴麟杓鄭寅達申英澤李億麟呂光點李弼謙扈鳳翼尹應貞金弘弼金德信吳彦哲李繼蕃韓鳳義李哲謨黃琳趙守寬李道恒金處和具必道尹東璧權沂李會徵柳重基張澲尹順憲李弘中韓師國鄭最慶徐光修李審崔寬李埰李溟翼李碩顯郭濟億李碩宗李正養金錫弼李道貫趙文采權以維沈啓良禹鼎九許岱朴慶運辛時範李廷錫李延煥辛運範尹東瑞沈塯楊重垣趙重璟安垕方珠申曦權世善宣景淑張晤金德鍊方載重尹橚金星瑞李瑞日黃齊顔金弼夏全守堅成夢齡呂得齊全德佐任根崔垙李春郁吳後伯崔齊崑尹處任河浹姜夏成金鳳五竝在外減下慶熙宮衛將李璟身病猝重勢難供職呈狀乞遞輪番之任不可待其差復改差何如傳曰允
정조 24년
曺錫中以兵曹言啓曰卽接宗廟署入直守門將金聲贊牒報則宗廟東邊墻垣舊築二間許因雨頹圮云臣鎭寬馳進看審後爲先令繕工監以杻把子堅實圍排依例樹柵而衛軍二名定立令該曹卽速修築亦令巡邏營門申飭校卒別加巡察之意分付何如傳曰允
정조 24년
曺錫中以訓鍊都監言啓曰本局從事官四員內趙得永李德鉉金履恭俱爲差祭李靖模戶曹入直今日省記無以推移依例以把摠代直之意敢啓傳曰知道
정조 24년
庚申三月十二日辰時上御便殿左副承旨入侍時左副承旨曺錫中記事官洪奭周記注官金景煥承膺祚以次進伏訖上曰囚單子之不待踏啓而徑先放送何也錫中曰昨日前掌令鄭弼祚金孝秀前持平安廷善李重蓮囚單子放字書下而不踏啓字矣自本院所當卽捧傳旨而未及書入臣不勝惶恐而雖以該府事言之不待啓下文蹟徑先擧行亦涉可駭當該堂上竝推考何如上曰依爲之爾亦推考昨日入侍承宣錯傳而然當該承旨亦爲推考可也出擧條命書榻敎曰右承旨許遞前望單子入之仍命退承史以次退出
정조 24년
行都承旨李集斗坐行左承旨曺允大坐行右承旨李基讓坐直左副承旨曺錫中坐右副承旨申鳳朝坐直同副承旨柳憲周坐注書洪奭周仕金啓溫病假注書呂東植仕直事變假注書李運恒仕
정조 24년
曺允大啓曰行大司憲李城輔在外執義朴瑞源差祭掌令二員持平二員未差監察茶時之意敢啓傳曰知道
정조 24년
傳于李集斗曰諸承旨持公事入侍
정조 24년
李集斗啓曰諸承旨持公事入侍事命下而六房無公事不得入侍之意敢啓傳曰久未爲之或近於倦逸有此入侍之命祝帖代押取稟有未及判下者卿等仍爲詣閤
정조 24년
傳于李基讓曰禮兵房承旨入侍
정조 24년
傳于李基讓曰今聞該房言大祝洪理燮寒食差祭阻水不得入來將爲改付標云何乃疊差有此煩稟乎昨於傳香之後因雨勢之不止爲諸處行祀之人一念憧憧直到享時而到朝始少弛明日望祭受香及南壇祭享獻官執事中或有疊差如理燮者獻官則以承旨兵曹摠府入直堂上中改付標執事亦依右例入直人中換塡事卽分付該曹
정조 24년
李集斗啓曰吏曹判書徐龍輔參判閔台爀參議洪樂游牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判竝卽牌招何如傳曰允
정조 24년
有政吏批判書徐龍輔進參判閔台爀牌不進參議洪樂游牌不進左副承旨曺錫中進以李尙度爲大司諫洪彦燮宋文述爲掌令洪時濟金秀臣爲持平李書九爲禮曹參判鄭尙愚爲工曹參判金載瓚爲判敦寧金載瓚爲景慕宮提調李義弼爲觀象監提調洪良浩爲典設提調徐邁修爲平市提調閔台爀爲造紙提調